Document ID: 31994R3223

Ir-Regolament tal-Kummissjoni (KE) Nru 3223/94
tal-21 ta' Diċembru 1994
dwar regoli dettaljati għall-applikazzjoni ta' l-arranġamenti dwar l-importazzjoni tal-frott u l-ħxejjex
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru. 1035/72 tat-18 ta' Mejju 1972 dwar l-organizazzjoni komuni tas-Suq fil-frott u l-ħxejjex [1], kif l-aħħar emendat bir-Regolament (KEE) Nru. 2753/94 [2], u partikolarment l-Artikolu 23(2) tiegħu,
Wara li kkunsidrat ir-Regolament tal-Kunsill (KEE) Nru. 3813/92 tat-28 ta' Diċembru 1992 dwar l-unità tal-kontijiet u r-rata tal-kambju li għandha tkun applikata għall-iskopijiet tal-istrateġija agrikola komuni [3], kif emendat bir-Regolament (KE) Nru. 3528/93 [4], u partikolarment l-Artikolu 3 (3) tiegħu,
Billi ir-riżultati tan-negozjati multilaterali tal kummerċ tal-Laqgħa ta' l-Urugwaj jagħmluha meħtiġa li tkun introdotta sistema ġdida għall-importazzjoni tal-frott u l-ħxejjex friski kif elenkati fl-Anness; billi dik is-sistema hija bbażata fuq paragun bejn il-valur tal-prodotti importati u l-prezzijiet tad-dħul, skond riferuti fit-tariffi doganali tal-Komunitajiet Ewropej;
Billi huwa meħtieġ li tingħata definizzjoni tat-terminu "lott;"
Billi l-maġġoranza tal-frottijiet u l-ħxejjex li jitħassru malajr, elenkati fl-Anness ta' dan ir-Regolament, huma fornuti bil-kunsenja u dan il-fatt joħloq diffikultajiet speċjali għad-determinazzjoni tal-valur tagħhom;
Billi il-prezz tad-dħul li fuq il-bażi tiegħu il-prodotti huma kklasifikati fit-Tarriffi Doganali Komuni għandhom ikunu ekwivalenti jew għal prezz fob tal-prodotti in kwistjoni, flimkien ma' l-ispejjeż ta' l-assikurazzjoni u tat-tgħabbija sal-fruntiera tat-territorju doganali tal-Komunità, il-valur doganali referut fl-Artikolu 30 (2) (c) tar-Regolament tal-Kunsill (KEE) Nru. 2913/92 tat-12 ta' Ottubru 1992 li jistabbilixxi il-Kodici Doganali tal-Komunità [5] jew il-valur standard ta' importazzjoni; billi sistema ta' valuri standard ta' l-importazzjoni tagħmilha possibli li jkunu l-implementati r-riżultati tal-Laqgħa ta' l-Urugwaj;
Billi dawk il-valuri standard ta' l-importazzjoni għandhom ikunu stabbiliti fuq il-bażi tal-medja peżata tal-prezzijiet medji tal-prodotti, kif elenkati fl-Anness li huma importati minn pajjiżi terzi lejn is-swieq rapreżentattivi ta' l-importazzjoni ta' l-Istati Membri, bit-tnaqis ta' l-ammonti kif mogħtija fl-Artikolu 173 (3) tar-Regolament tal-Kummissjoni (KEE) Nru 2454/93 tat-2 ta' Lulju 1993 li jistabbilixxi d-disposizzjonijiet għall-implimentazzjoni tar-Regolament tal-Kunsill (KEE) Nru. 2913/92 li jistabbilixxi l-Kodici Doganali tal-Komunità [6], kif l-aħħar emendat bir-Regolament (KE) Nru. 2193/94 [7]; billi dawk il-valuri għandhom ikunu stabbiliti għal kull jum tax-xogħol mill-Kummissjoni, għal kull oriġini u għall-perjodi kif moghtija fl-Anness;
Billi, għal dak il-għan, l-Istati Membri għandhom jipprovdu, regolarment u f'ħin sufficjenti, lid-dipartimenti tal-Kummissjoni responsabbli bl-informazzjoni kollha meħtieġa b'dan ir-Regolament, sabiex jiffaċilitaw il-valuri standard ta' l-importazzjoni li jkunu kkalkolati;
Billi disposizzjonijiet speċjali għandhom jsiru għal-dawk il-każi meta ma' jkunx hemm prezzijiet disponibbli għal prodotti ta' ċertu origini;
Billi l-importatur jista' jagħżel klassifikazzjoni ta' tariffa għal prodotti importati li tkun differenti minn dik stabilita fuq il-bażi tal-valur standard ta' l-importazzjoni; billi, b'danakollu, f'dak il-każ u taħt ċerti kondizzjonijiet, fosthom varjazzjonijiet fil-prezzijiet tas-swieq, irid ikun hemm ċerti disposizzjonijiet sabiex tingħata garanzija ekwivalenti għall-ammont ta' dazju li hu kien ikun irid iħallas kieku il-klassifikazzjoni tat-tariffa tal-konsenja kienet stabbilita abbażi tal-valur standard ta' l-importazzjoni; billi il-garanzija tingħata lura meta, f'ċertu żmien, tinġieb prova li l-kondizzjonijiet sabiex il-kunsenja tigi disposta jkunu ntlaħħqu; billi, bħala parti ta' spezzjonijiet "a posteriori', id-dazju dovut għandu jkun miġbur skond l-Artikolu 220 tar-Regolament (KEE) Nru. 2913/92; billi huwa ġust, fil-parametri ta' dawn l-ispezzjonijiet, li jiżdied l-imgħax fuq id-dazju dovut;"
Billi r-Regolament tal-Kummissjoni (KEE) Nru. 2118/74 tad-9 ta' Awwissu 1974 li jistabbilixxi r-regoli dettaljati dwar l-applikazzjoni tas-sistema ta' prezzijiet ta' referenza għall-frott u l-ħxejjex [8], kif l-aħħar emendat bir-Regolament (KEE) Nru. 249/93 [9], jibqa' fis-seħħ għal kull prodott elenkat fl-Anness sal-bidu tas-snin ta' bejgħ rispettivi tagħhom;
Billi il-miżuri li hemm provvediment dwarhom f'dan ir-Regolament huma skond l-opinjoni tal-Kumitat ta' Ġestjoni tal-Frott u l-Ħxejjex,
ADDOTAT DAN IR-REGOLAMENT:
Artikolu 1
Għall-iskopijiet ta' dan ir-Regolament, "lott" ifisser merkanzija li tkun ġiet ippreżentata taħt dikjarazzjoni ta' rilaxx għal ċirkolazzjoni ħielsa. Kull dikjarazzjoni tista' tkopri biss oġġetti ta' oriġini waħda li jaqgħu taħt l-istess kodiċi waħda tan-nomeniklatura magħquda.
Artikolu 2
1. Għal kull prodott u għall-perjodi stabbiliti fl-Anness, għal kull ġurnata tas-suq u għal kull oriġini, l-Istati Membri għandhom jinfurmaw lill-Kummissjoni, sa mhux iktar tard minn nofsinhar (ħin ta' Brussel) tal-jum ta' xogħol ta' l-għada:
(a) il-prezzijiet medji ta' rapreżentattivi tal-prodotti importati minn pajjiżi terzi mibjugħa fis-swieq rappreżentattivi ta' l-importazzjoni, referuti fl-Artikolu 3 (1), u l-prezzijiet reġistrati fi swieq oħrajn għal kwantitajiet kbar ta' prodotti importati, jew, meta ma hemmx prezzijiet rappreżentativi tas-swieq disponibbli, il-prezzijiet għal prodotti importati kif reġistrati fi swieq oħrajn;
u
(b) it-total tal-kwantitajiet li għandhom x'jaqsmu mal-prezzijiet referuti fi (a).
2. Il-prezzijiet referuti fil-paragrafu 1 (a) għandhom ikunu rrekordjati:
- għal kull prodott elenkat fl-Anness,
- għal kull varjetajiet u daqsijiet disponibbli,
- fl-istadju ta' l-importatur / bejjiegħ bl-ingrossa jew fl-istadju ta' bejjiegħ bl-ingrossa / bejjiegħ bl-imnut meta ma hemm l-ebda prezzijiet fl-istadju ta' l-importatur/bejjiegħ bl-ingrossa.
Għandhom jiġu imnaqqsa bl-ammonti mogħtija fl-ewwel zewġ inċiżi ta' l-Artikolu 173 (3) tar-Regolament (KEE) Nru 2454/93.
Fir-rigward tal-ispejjeż ta' tgħabija u l-assigurazzjoni li jiġu mnaqqsa permezz ta' l-Artikolu 173 (4) tar-Regolament imsemmi hawn fuq għandhom ikunu applikabbli.
3. Il-prezzijiet irreġistrati skond it-tieni paragrafu għandhom, meta huma stabbiliti fl-istadju tal-bejjiegħ bl-ingrossa /bejjiegħ bl-imnut, l-ewwel ikunu mnaqqsa b'ammont ekwivalenti għal 9 % biex jittieħed akkont tal-marġini tal-kummerċ tal-bejjiegħ bl-ingrossa, kif ukoll bl-ammont ekwivalenti għal ECU 0,6 għal kull 100 kilogramma biex jittieħed akkont tal-ispejjeż ta' immanniġġjar u t-taxxi u l-ispejjeż tas-suq.
4. Dan li ġejjin għandhom ikun meqjusa li huma rappresentativi:
- il-prezzijiet tal-prodotti tal-Klassi I, basta li dawk il-kwantijiet f'dik il-klassi jammontaw għal mill-inqas 50 % tat-total tal-kwantitajiet ikkumerċjalizzati,
- il-prezzijiet tal-prodotti tal-Klassi I flimkien, meta l-prodotti f'dik il-klassi jammontaw għal inqas minn 50 % tat-total tal-kwantitajiet, il-prezzijiet stabbiliti għall-prodotti tal-Klassi II li jiffaċilitaw li 50 % tal-prodotti fis-suq jkunu koperti,
- il-prezzijiet kif stabiliti għall-prodotti tal-Klassi II, meta l-prodotti tal-Klassi I, sakemm ma jkunx deċiz li jkun applikat magħhom xi aġġustament ta' ko-effiċjent, bħala rizultat tal-kondizzjonijiet tal-produzzjoni tal-prodotti ta' l-oriġini f'dan il-każ, dawk il-prodotti mhumiex normalment u tradizzjonalment marketed fil-Klassi I bħala riżultat tal-karateristici tal-kwalità tagħhom.
Il-koeffiċent ta' l-aġġustament referut fit-tielet inċiż għandu japplika għal dawk il-prezzijiet wara li jitnaqsu l-ammonti referuti fil-paragrafu 2.
Artikolu 3
1. Dawn li ġejjin għandhom jitqiesu bħala swieq rappreżentattivi:
-Ir-Renju tal-Belġju u l-Grandukat tal-Lussemburgu: | Antwerp, Brussel; |
-Ir-Renju tad-Danimarka: | Copenhagen; |
-Il-Ġermanja: | Hamburg, Munich, Frankfurt, Cologne, Berlin; |
-Ir-Republika tal-Greċja: | Ateni, Thessaloniki; |
-Ir-Renju ta' Spanja: | Madrid, Barcelona, Seville, Bilbao; |
-Ir-Repubblika ta' Franza: | Parigi-Rungis, Marsilja, Rouen, Dieppe, Perpignan, Nantes, Bordeaux, Ljon, Toulouse; |
-l-Irlanda: | Dublina; |
-Ir-Repubblika Taljana: | Milan; |
-Ir-Renju ta' l-Olanda: | Rotterdam; |
-Ir-Repubblika ta' l-Awstria: | Vjenna-Inzersdorf; |
-Ir-Republikka Portugiza: | Lisbona, Porto; |
-Ir-Repubblika tal-Finlandja: | Helsinki; |
-Ir-Repubblika ta' l-Isvezja: | Helsingborg, Stockholm; |
-Ir-Renju Unit, l-Irlanda ta' Fuq: | Londra; |
2. l-Istati Membri għandhom jinfurmaw lill-Kummissjoni dwar l-uzanzi tal-ġranet tas-suq ta' l-imsemmija swieq.
Artikolu 4
1. Għal kull prodott u għal-perjodi elenkati fl-Anness, il-Kummissjoni għandha tistabbilixxi, kull jum ta' xogħol u għal kull origini, il-valur standard ta' l-importazzjoni ekwivalenti għal-medja peżata tal-prezzijiet rappreżentativi referuti fl-Artikolu 2, imnaqqas bl-ammont standard ta' ECU 5/100 kg u id-dazzji doganali ad valorem.
2. Meta valur standard ikun stabbilit għall-prodotti u għall-perjodi ta' l-applikazzjoni moghtija fl-Anness, skond dan ir-Regolament, l-unità tal-valur fil-qofol tad-definizzjoni ta' l-Artikoli 173 sa 176 tar-Regolament (KEE) Nru. 2454/93 m'għandhomx ikunu applikabbli. Dan għandu jkun mibdul bil-valur standard tal-importazzjoni referuta fil-paragrafu 1.
3. Meta ma jkunx hemm valur standard fis-seħħ ta' l-importazzjoni għal prodott ta' oriġini partikolari, il-medja tal-valuri standard ta' l-importazzjoni għal dak il prodott għandhom ikunu applikabbli.
4. Il-valuri standard ta' l-importazzjoni jibqgħu japplikaw sakemm ikunu mibdula.
5. Minkejja l-paragrafu 1, fl-ewwel ġurnata tal-perjodi ta' l-applikazzjoni mogħtija fl-Anness, u fil-ġranet konsegwenti, meta ma jkunx possibli li jiġi kkalkulat il-valur standard ta' l-importazzjoni, il-valur standard ta' l-importazzjoni applikabli għal xi prodott għandu jkun ekwivalenti għall-aħħar unità ta' valur fis-seħħ għal dak il-prodott skond id-definizzjoni ta' l-Artikoli 173 sa 176 tar-Regolament KEE Nru. 2454/93.
6. Il-prezzijiet rappresentattivi f'ecus għandhom ikunu kkonvertiti skond ir-rata tas-suq rappresentattiv ikkalkulata għal dak il-jum f'dak il-każ.
7. Il-valur standard ta' l-importazzjoni espress f'ecu għandu jkun ippublikat mill-Kummissjoni fil-Ġurnal Uffiċjali tal-Komunitajiet Ewropej.
Artikolu 5
1. Il-prezz tad-dħul li fuq il-bazi tiegħu il-prodotti elenkati fl-Anness huma kklasifikati fit-Tariffa Doganali tal-Komunitajiet Ewropej għandu jkun ekwivalent, skond kif jagħżel l-importatur:
(a) jew għall-prezz fob tal-prodotti fil-pajjiz tal-oriġini u l-ispejjeż ta' l-assikurazzjoni u tat-tgħabija sal-fruntieri tat-territorju tad-Doganali tal-Komunità, meta dak il-prezz u dawk l-ispejjeż huma magħrufa fil-mument li d-dikjarazzjoni tar-rilaxxa tal-prodotti għaċ-ċirkolazzjoni libera hi magħmula.
Meta l-prezzijiet hawn fuq imsemmija huma bit-8 % akbar mil-valur standard ta' l-importazzjoni, l-importatur għandu jiddepożita il-garanzija referuta fl-Artikolu 248 (1) tar-Regolament (KEE) Nru. 2454/93, ekwivalenti għall-ammont ta' dazju li kieku kien ikollu jħallas li kieku il-klassifikazzjoni tal-prodotti kienet ġiet magħmula fuq il-bażi tal-valur standard ta' l-importazzjoni applikabbli għal konsenja f'dak il-każ.
(b) jew għall-valur doganali ikkalkulat skond l-Artikolu 30 (2) (c) tar-Regolament (KEE) Nru. 2913/92 applikat biss għall-prodotti importati f'dak il-każ. F'dak il-każ, id-dażju għandu jkun imnaqqsa skond kif inhu provdut fl-Artikolu 4 (1).
F'dak il-każ l-importatur għandu jagħti l-garanzija referuta fl-Artikolu 248 (1) tar-Regolament (KEE) Nru 2454/93, ekwivalenti għall-ammont tad-dazju li kieku kien ikollu jħallas kieku l-klassifikazzjoni tal-prodotti kienet ġiet magħmula fuq il-bażi ta' valur standard ta' l-importazzjoni applikabbli għall-konsennja f'dak il-każ;
(c) jew għal valur standard ta' l-importazzjoni ikkalkulat skond l-Artikolu 4 ta' dan ir-Regolament.
2. L-importatur għandu jkollu xahar mill-bejgħ tal-prodotti f'dak il-każ, soġġett għal-limitazzjoni ta' erba' xhur mid-data ta' l-aċċettazzjoni tad-dikjarazzjoni tar-rilaxx taċ-ċirkulazzjoni ħielsa, biex jgħati prova li l-kunsennja tkun ġiet disponuta permezz tal-kondizzjonijiet li jaffermaw il-korretezza tal-prezzijiet referuti fit-tieni subparagrafu tal-paragrafu 1 (a) jew jistabilixxi li l-valuri doganali referuti fil-paragrafu 1 (b). Nuqqas li jintlaħqu wieħed jew aktar limiti ta' żmien jirriżulta fit-telfien tal-garanzija ddepożitata, mingħajr preġudizzju għall-applikazzjonji tal-paragrafu 3.
Il-garanzija depożitata għandha tkun rilaxxata jekk tinġieb prova tal-kondizzjonijiet tad-dispozzjoni li tissodisfa lill-awtoritajiet doganali.
Altrimenti il-garanzija tintilef permezz ta' ħlas tad-dazji ta' l-importazzjoni.
3. Il-limitu ta' żmien ta' erba' xhur referut fil-paragrafu 2 jista' jkun estiz mill-awtoritajiet kompetenti sa' massimu ta' tliet xhur fuq talba ta' l-importatur, u din għandha tkun adekwatament ikkoraborata.
4. Jekk, mal-verifika, l-awtoritajiet kompetenti jistabbilixxu li l-ħtiġiet ta' dan l-Artikolu ma jkunux intlaħqu, huma għandhom jirkupraw id-dazju dovut skond l-Artikolu 220 tar-Regolament (KEE) Nru. 2913/92. L-ammont ta' dazju li jittieħed lura jew li jibqa' biex jinġabar għandu jinkludi l-imgħax mid-data li fiha l-oġġetti jkunu ġew rilaxxati għaċ-ċirkolazzjoni ħielsa sal-ġurnata tal-irkupru. Ir-rata ta' imgħax li tapplika tkun dik ir-rata in vigore skond il-liġi tal-pajjiz għall-operazzjonijiet tal-irikupru.
Artikolu 6
Ir-Regolament (KEE) Nru 2118/74 jibqa' japplika għal kull wieħed mill-prodotti elenkati fl-Anness sal-bidu ta' 1995/96 tas-snin ta' suq rispettivi tagħhom.
Artikolu 7
Dan ir-Regolament għandu jidħol fis-seħħ fit-tielet jum wara il-pubblikazzjoni tiegħu fil-Ġurnal Uffiċjali tal-Komunitajiet Ewropej.
Huwa għandu japplika, għal kull wieħed mill-prodotti elenkati fl-Anness, mill-bidu ta' sena ta' suq 1995/96.
Dan ir-Regolament għandu jorbot fl-intier tiegħu u direttament applikabbli fl-Istati Membri kollha.
Magħmul fi Brussel, il-21 ta' Diċembru 1994.

Labels: 2
3
17